Komunikazzjoni mill-Kummissjoni lill-Parlament Ewropew skont it-tieni subparagrafu tal-Artikolu 251(2) tat-Trattat tal-KE li tikkonċerna il-pożizzjoni komuni tal-Kunsill dwar l-adozzjoni tar-regolament tal-Parlament Ewropew u tal-Kunsill dwar l-istatistika tal-Komunità li tikkonċerna s-saħħa pubblika u s-saħħa u s-sikurezza fuq ix-xogħol /* KUMM/2008/0649 finali - COD 2007/0020 */





[pic] | KUMMISSJONI TAL-KOMUNITAJIET EWROPEJ | Brussel 8.10.2008 KOM(2008) 649 finali 2007/0020 (COD) KOMUNIKAZZJONI MILL-KUMMISSJONI LILL-PARLAMENT EWROPEW skont it-tieni subparagrafu tal-Artikolu 251(2) tat-Trattat tal-KE li tikkonċerna il-pożizzjoni komuni tal-Kunsill dwar l-adozzjoni tar-Regolament tal-Parlament Ewropew u tal-Kunsill dwar l-istatistika tal-Komunità li tikkonċerna s-saħħa pubblika u s-saħħa u s-sikurezza fuq ix-xogħol 2007/0020 (COD) KOMUNIKAZZJONI MILL-KUMMISSJONI LILL-PARLAMENT EWROPEW skont it-tieni subparagrafu tal-Artikolu 251(2) tat-Trattat tal-KE li tikkonċerna il-pożizzjoni komuni tal-Kunsill dwar l-adozzjoni tar-Regolament tal-Parlament Ewropew u tal-Kunsill dwar l-istatistika tal-Komunità li tikkonċerna s-saħħa pubblika u s-saħħa u s-sikurezza fuq ix-xogħol 1. SFOND Data tat-trażmissjoni tal-proposta lill-PE u lill-Kunsill (dokument COM(2007) 46 finali – 2007/0020 (COD)) | Is-7 ta’ Frar 2007 | Id-data tal-opinjoni tal-Kontrollur Ewropew għall-Protezzjoni tad-Dejta | Il-5 ta’ Settembru 2007 | Data tal-opinjoni tal-Kumitat Ekonomiku u Soċjali Ewropew: | Il-25 ta' Ottubru 2007 | Data tal-opinjoni tal-Parlament Ewropew, l-ewwel qari: | It-13 ta’ Novembru 2007 | Data tal-adozzjoni tal-pożizzjoni komuni: | It-2 ta’ Settembru 2008. | 2. L-GĦAN TAL-PROPOSTA TAL-KUMMISSJONI Ir-Regolament propost għandu l-għan li jiġi stabbilit qafas legali għall-produzzjoni sistematika tal-istatistika Komunitarja f'żewġ oqsma: “is-saħħa pubblika” u “is-saħħa u s-sikurezza fuq ix-xogħol”. L-istatistika għandha tipprovdi sett ta’ dejta armonizzata u komuni għal ħames oqsma kkonċernati, prinċipalment L-istatus tas-saħħa u d-determinanti tas-saħħa; Il-kura tas-saħħa; Il-kaġunijiet tal-imwiet; L-aċċidenti fuq ix-xogħol, u Il-mard professjonali u l-problemi ta’ saħħa u mard ieħor marbutin max-xogħol. | - Din l-istatistika qed titwettaq mis-Sistema Ewropea tal-Istatistika, jiġifieri mill-Eurostat flimkien mal-istituti nazzjonali tal-istatistika u ma' awtoritajiet nazzjonali oħra responsabbli għall-forniment ta' statistika uffiċjali. Ir-Regolament propost għandu l-għan li jikkonsolida l-progress li sar għal ġbir ta' rutina ta' dejta fiż-żewġ oqsma kkonċernati, u biex jistabbilixxi l-qafas biex tittejjeb il-kwalità u l-komparabilità tal-istandards permezz ta’ metodoloġiji komuni. Hu se jipprovdi ppjanar, sostenibilità u stabilità aktar ċari tar-rekwiżiti Ewropej għall-istatistika dwar is-saħħa u s-sikurezza. 3. KUMMENTI DWAR IL-POŻIZZJONI KOMUNI 3.1 Kummenti ġenerali Il-Parlament Ewropew ta l-opinjoni tiegħu fl-ewwel qari fit-13 ta' Novembru 2007 u adotta 12-il emenda. Il-Kummissjoni aċċettat dawn l-emendi kollha. Il-pożizzjoni komuni tinkorpora għaxra minnhom b’mod sħiħ u waħda minnhom b’mod parzjali. Emenda waħda biss li tikkonċerna l-Anness I (l-emenda 8) ma ġietx ikkunsidrata. Barra minn hekk, il-pożizzjoni komuni għandha għadd ta’ emendi – magħmulin mill-Kunsill – bl-għan li jiġi kkjarifikat it-test u li jagħmluh li jista’ jinqara aktar aħjar u aktar preċiż. Il-Kummissjoni tqis li l-pożizzjoni komuni ma tibdilx l-approċċ jew l-għanijiet tal-Proposta u għaldaqstant tista' tappoġġaha hekk kif inhi. 3.2. Kummenti dettaljati 3.2.1. Emendi tal-Parlament Ewropew aċċettati mill-Kummissjoni u inkorporati bis-sħiħ jew parzjalment fil-pożizzjoni komuni Il-Premessi 3, 17 u 20: L-emendi 1 (sħiħa) u 2 (l-aħħar parti) ġew inkorporati bi kliem kemm kemm differenti. Huma jenfasizzaw ir-rwol prinċipali tas-sess u l-età fl-analiżi tal-varjabbli għall-oqsma differenti tal-istatistika tas-saħħa u tas-sikurezza, li diġà kien inkluż fil-ftehimiet bil-kelma. L-emenda 3 (sħiħa) tenfasizza d-dispożizzjoni tal-appoġġ finanzjarju permezz tal-programmi Komunitarji bl-għan ta’ spejjeż addizzjonali għal ġbir tad-dejta kif speċifikat fir-regolament propost. Artikolu 1, paragrafu 1: L-emenda 4 (sħiħa) tirreferi għal prinċipji prinċipali tal-Kodiċi tal-Prattika tal-Istatistika Ewropea li huma espressivament imsemmija fl-Artikolu 8 dwar il-kwalità tal-valutazzjoni. L-Artikolu 1 paragrafu 2 u l-Artikolu 3 punt c: L-emendi 5 (sħiħa) u 6 (sħiħa) ġew inkorporati biex jiġi żgurat li d-dejta miġbura tipprovdi l-informazzjoni meħtieġa biex jiġu appoġġati l-istrateġiji nazzjonali għall-iżvilupp ta' kura tas-saħħa aċċessibbli b'mod universali. L-Artikolu 5 paragrafu 2: L-emenda 7 (li għandha tinqara flimkien mal-Artikolu 9 paragrafu 1) ġiet inkorporata fil-linji ġenerali sabiex jiġi adottat approċċ aktar ġenerali bl-enfażi fuq “l-evitar tad-duplikazzjoni tal-isforz”, iżda b’mod komprensiv mingħajr ma ġew elenkati l-istituzzjonijiet speċifiċi jew l-organizzazzjonijiet fil-qasam. L-Anness I punt (d), inċiż 3 (ġdid) u 4 (ġdid): L-emendi 11 (sħiħa) u 12 (sħiħa) ġew inkorporati sabiex jiġi żgurat il-ġbir tad-dejta dwar dawn is-suġġetti minħabba l-importanza tagħhom fil-kuntest tas-saħħa u d-determinanti tagħha. L-Anness V punt (b): L-emenda 9 (sħiħa) tippermetti distinzjoni ċara bejn il-mard ikkaġunat mix-xogħol u mard relatat ma’ problemi ta’ saħħa u mard ieħor billi tiddefinixxihom f’żewġ paragrafi separati u billi tiddikjara li d-dejta dwar problemi ta' saħħa u mard relatati max-xogħol “għandha tinġabar minn servejs eżistenti tal-popolazzjoni”. L-Anness V punt (d): L-emenda 10 (sħiħa) ġiet inkorporata skont l-emenda 2 għal premessa 17 bl-għan li jiġi żgurat li jiġu inklużi l-karatteristiċi rilevanti tal-persuna (marida jew li qed issofri minn problemi ta' saħħa) u tal-intrapriża/ tal-post tax-xogħol 3.2.2. Emendi Parlamentari rrifjutati mill-Kummissjoni iżda mdaħħla bis-sħiħ, parzjalment jew fil-prinċipju fil-pożizzjoni komuni L-ebda waħda. 3.2.3. Emendi Parlamentari aċċettati bis-sħiħ, parzjalment jew fil-prinċipju mill-Kummissjoni iżda mhux inkorporati fil-pożizzjoni komuni L-Anness I, punt (d), inċiż 1a (ġdid): L-emenda 8 dwar “rintraċċar ta' kwalunkwe marda li l-inċidenza tagħha qiegħda tiżdied jew tonqos” ma ġietx ikkunsidrata. Fl-ewwel qari tal-Parlament Eworpew il-Kummissjoni enfasizzat li din kienet potenzjalment ripetittiva mal-inċiż wieħed li diġà jinkludi “il-morbidità”, iżda taċċettah bl-għan li jagħti enfasi speċifika fuq dan il-mard fil-monitoraġġ tas-saħħa. Madankollu, billi l-Kunsill ikkunsidra li skont id-definizzjoni dan hu element tal-analiżi u tal-propagazzjoni tad-dejta dwar il-morbidità u konsegwentement ma jżid xejn fit-test, il-Kummissjoni tista’ taqbel. 3.2.4. Emendi Parlamentari rrifjutati mill-Kummissjoni u mill-Kunsill u mhux inkorporati fil-pożizzjoni komuni L-ebda waħda. 3.2.5. Bidliet li għamel il-Kunsill lill-Proposta Il-Kunsill ippropona l-bidliet ewlenin li ġejjin fil-proposta tal-Kummissjoni: Premessa 1: Qed tiżdied ir-referenza għat-tieni programm tal-azzjoni Komunitarja fil-qasam tas-saħħa (2008-2013) attwalment adottat mill-PE u mill-Kunsill, flimkien mar-referenza magħmula fil-Premessa 3 għat-tieni strateġija Komunitarja dwar is-saħħa u s-sikurezza fuq ix-xogħol (2007-2012); din hi wkoll neċessarja biex jissemmew il-possibbiltajiet ta’ finanzjament komplementarju permezz ta’ dawn iż-żewġ programmi (ara filwaqt li (20) tgħin lill-Istati Membri biex jibnu aktar il-kapaċitajiet nazzjonali biex jimplimentaw il-ġbir tad-dejta tal-istatistika dwar is-saħħa pubblika u s-saħħa u s-sikurezza fuq ix-xogħol. Il-Kummissjoni taqbel ma' din l-addizzjoni. Premessa 3: Żdiedet ir-referenza għar-Riżoluzzjoni tal-Kunsill Nru 2007/C 145/01 tal-25 ta’ Ġunju 2007 dwar it-tieni strateġija Komunitarja dwar is-saħħa u s-sikurezza fuq ix-xogħol (2007-2012). Il-Kummissjoni tista’ taqbel ma’ tibdiliet bħal dawn. Premessa 16 (ġdida): Il-premessa l-ġdida tenfasizza l-kompetenzi nazzjonali għall-organizzazzjoni u l-immaniġġjar tas-sistemi tal-kura tas-saħħa u r-responsabbiltà tal-Istati Membri għall-implimentazzjoni tal-leġiżlazzjoni Komunitarja dwar il-postijiet tax-xogħol u l-kundizzjonijiet tax-xogħol. Il-Kummissjoni tista' tappoġġa dawn il-kjarifiki. L-Artikolu 3 il-punti (e), (f), (g): Żdiedu d-definizzjonijiet dwar “il-mikrodejta”, “it-trażmissjoni ta’ dejta kunfidenzjali” u “id-dejta personali” għal aktar koerenza ma’ testi legali oħra li jiżguraw protezzjoni xierqa ta’ dawn id-dejta. Il-Kummissjoni tista' tappoġġa dawn id-definizzjonijiet addizzjonali. Artikoli 5 u 6 (ġodda): Mill-Artikolu 5 ta’ qabel dwar il-“Metodoloġija, il-manwali u l-istudji pilota” ġew riveduti l-paragrafi 1 sa 3 għal kjarifika u miġbura fi-gruppi mill-ġdid ta’ żewġ paragrafi taħt l-intestatura “Metodoloġija” filwaqt li l-paragrafu 4 tqiegħed b'mod separat taħt l-Artikolu 6 l-ġdid “Studji pilota u analiżi tal-ispiża u l-benefiċċju” bħala l-paragrafu 1. Dan ġie kkomplementat b’żewġ paragrafi ġodda dwar il-ħtieġa ta’ analiżi tal-ispiża u l-benefiċċju u l-valutazzjoni tal-Kummissjoni dwar is-sejbiet tal-istudji pilota u tal-analiżi tal-ispiża u l-benefiċċju qabel ma jiġu żviluppati miżuri ta’ implimentazzjoni dwar is-suġġetti ta’ dawn l-istudji pilota. Dawn il-kjarifiki huma skont il-Kodiċi ta’ Prattika tal-Istatistika Ewropea u jistgħu jiġu appoġġati mill-Kummissjoni. L-Artikolu 7: Il-paragrafu 1 ġie rivedut għal kjarifika, u fl-paragrafu 3 żdiedet referenza għar-Regolament (KE) Nru 45/2001 biex jiġu enfasizzati l-obbligi tal-Kummissjoni biex tiġi żgurata l-protezzjoni ta’ opinjonijiet individwali dwar l-ipproċessar tad-dejta personali. Il-Kummissjoni tista' tagħti s-sostenn tagħha għal dawn il-bidliet. L-Artikolu 8: Taħt l-intestatura riveduta “Valutazzjoni tal-kwalità” l-erba’ paragrafi ta’ qabel inġabru mill-ġdid fi gruppi ta’ tnejn. Filwaqt li l-paragrafu 1 jiddefinixxi b’mod espliċitu d-dimensjonijiet tal-kwalità tal-valutazzjoni għad-dejta li trid tiġi trażmessa billi jiġu segwiti l-prinċipji tal-Kodiċi ta’ Prattika tal-Istatistika Ewropea, it-tieni paragrafu qed jikkjarifika r-regoli dwar ir-rapportar fuq il-kwalità tad-dejta. Il-Kummissjoni tista' tappoġġa dawn il-kjarifiki. L-Anness I (d): Żdied paragrafu finali biex jingħataw preċiżjonijiet dwar it-tul massimu tal-intervista u biex jiġi żgurat l-aspett ta’ għażla tas-Servejs dwar l-Eżaminar tas-Saħħa “fil-qafas ta’ dan ir-Regolament”, li jista’ jiġi aċċettat mill-Kummissjoni. Anness II (d): Il-“mobilità tal-pazjenti”, “il-mobilità tal-professjonisti tas-saħħa” u “il-kwalità tal-kura tas-saħħa” huma b’mod partikolari inklużi bħala kwistjonijiet orizzontali li jridu jiġu kkunsidrati fil-ġbir tad-dejta għas-suġġetti elenkati. Il-Kummissjoni tappoġġa din il-kjarifika. Anness III (b) u (d): Saru kjarifiki taħt “skop”, li d-dejta għandha tiddistingwi bejn ir-residenti u dawk li mhumiex residenti, u d-dejta dwar residenti li jmutu barra l-pajjiż għandha tiġi kkunsidrata li hi inkluża fil-ġabriet tad-dejta. Barra minn hekk, taħt “suġġetti koperti”, id-dejta għal trabi li jitwieldu mejta għandha tkun ipprovduta għaċ-ċifra totali, madankollu, il-forniment ta’ dejta relatata mal-karatteristiċi (kawżi) tat-twelid ta’ trabi mejta għandha tkun fuq bażi volontarja. Il-“Forniment ta’ dejta relatata mal-imwiet ta’ trabi li jkunu għadhom kif twieldu (imwiet sal-età ta’ 28 ġurnata) għandha tirrikonoxxi differenzi nazzjonali f’dik li hi prattika, fir-rigward taż-żamma tar-rekords tal-bosta kawżi tal-imwiet”. Il-Kummissjoni tista' taqbel ma’ dawn il-kjarifiki. Anness IV (d): L-emendi magħmulin huma kjarifiki li jirreferu għall-metodoloġija l-ġdida tal-ESAW u huma skont id-dejta tal-ESAW kif ipprovduta mill-Istati Membri lill-Kummissjoni (Eurostat) permezz tal-ftehim bil-kelma. Il-Kummissjoni tista' taċċetta dawn il-bidliet. Ingħataw għall- Anness inġenerali aktar dettalji, bħalma huma dawk dwar l-intervalli u l-limiti taż-żmien għat-twassil tad-dejta, dwar miżuri relatati mal-metadejta u dwar suġġetti koperti. Il-Kummissjoni tista’ taqbel ma’ dawn it-tibdiliet. 4. KONKLUŻJONI Il-bidliet introdotti mill-pożizzjoni komuni tal-Kunsill huma aċċettabbli għall-Kummissjoni għaliex iwasslu għal kompromess realistiku bejn, minn naħa, il-bżonn għal dejta kredibbli u komparabbli għall-sferi prinċipali tal-oqsma tas-saħħa pubblika u tas-saħħa u s-sikurezza fuq ix-xogħol biex tiġi appoġġata evidenza bbażata fuq il-politika u, mill-banda l-oħra, id-diffikultà għall-parti l-kbira tal-Istati Membri biex itejbu s-sistemi tal-ġbir tad-dejta li huma għaddejjin bħalissa jew jibdewhom mill-ġdid u jiġbru dejta suffiċjentement iddettaljata u dejta komparabbli għall-ħtiġijiet ta’ dan ir-Regolament. B'mod ġenerali, il-bidliet tal-Kunsill jibnu fuq il-proposta tal-Kummissjoni u għaldaqstant il-Kummissjoni tista' taċċetta l-pożizzjoni komuni.